

ที่ นม ๙๐๒๐๑/ว 875 ที่ทำการองค์การบริหารส่วนตำบลท่าจะหลุง

อำเภอโชคชัย จังหวัดนครราชสีมา ๓๐๑๙๐

## 24 กรกฎาคม ๒๕๕8

## เรื่อง ขอความอนุเคราะห์ประชาสัมพันธ์การรับเบี้ยยังชีพฯ ประจำเดือนสิงหาคม ๒๕๕8

# เรียน กำนันตำบลท่าจะหลุง, ผู้ใหญ่บ้านทุกหมู่บ้าน, สมาชิกสภาองค์การบริหารส่วนตำบลทุกหมู่บ้าน


สิ่งที่ส่งมาด้วย กำหนดการจ่ายเบี้ยสงเคราะห์ยังชีพฯ จำนวน 1 ฉบับ

ด้วยองค์การบริหารส่วนตำบลท่าจะหลุง จะดำเนินการมอบเบี้ยสงเคราะห์ยังชีพให้แก่ผู้สูงอายุ คนพิการ และผู้ป่วยโรคเอดส์ ที่รับเบี้ยยังชีพจากองค์การบริหารส่วนตำบลท่าจะหลุง ประจำเดือนสิงหาคม พ.ศ. ๒๕๕8

องค์การบริหารส่วนตำบลท่าจะหลุง จึงขอความอนุเคราะห์จากท่านช่วยประชาสัมพันธ์ผ่าน หอกระจายข่าวภายในหมู่บ้านของท่านแจ้งให้ผู้ที่ได้รับเบี้ยสงเคราะห์ยังชีพฯ เดินทางมารับเบี้ยยังชีพ **ในวันจันทร์ที่ 3 สิงหาคม ๒๕๕8** ณ ศาลาประชาคมของแต่ละหมู่บ้าน สำหรับบ้านสำโรง หมู่ที่ ๕ เดินทางมารับเบี้ยยังชีพฯ ณ ที่ทำการองค์การบริหารส่วนตำบลท่าจะหลุง (ให้ผู้รับเบี้ยยังชีพฯ ทุกคนนำบัตรประจำตัวประชาชน หรือบัตรประจำตัวคนพิการตัวจริงมาแสดงด้วยทุกครั้ง) กรณีที่ไม่สามารถมารับเบี้ยยังชีพฯ ตามกำหนดเวลาได้ให้ทำหนังสือมอบอำนาจเพื่อให้ญาติมารับแทน หรือมารับเบี้ยยังชีพฯ ณ ที่ทำการองค์การบริหารส่วนตำบลท่าจะหลุง ได้ภายในวันที่ 10 ของทุกเดือน กรณีบัตรประจำตัวประชาชนผู้สูงอายุ หรือบัตรประจำตัวผู้พิการหมดอายุให้ต่อบัตรประจำตัวใหม่แล้วนำสำเนาบัตรมาให้เจ้าหน้าที่ประสานงานในแต่ละหมู่ และขอความอนุเคราะห์จากกำนันตำบลท่าจะหลุง, ผู้ใหญ่บ้าน , สมาชิกสภาองค์การบริหารส่วนตำบลทุกหมู่บ้าน ช่วยอำนวยความสะดวกให้กับผู้มารับเบี้ยยังชีพฯ พร้อมทั้งประสานกับเจ้าหน้าที่ที่ได้รับมอบหมายจ่ายเบี้ยยังชีพฯ ในแต่ละหมู่บ้าน รายละเอียดปรากฏตามเอกสารที่แนบมาพร้อมนี้

จึงเรียนมาเพื่อโปรดทราบและพิจารณาดำเนินการต่อไป

### ขอแสดงความนับถือ



(นายมานิตย์ นิจกระโทก)

นายกองค์การบริหารส่วนตำบลท่าจะหลุง

สำนักงานปลัด

โทร/โทรสาร. ๐-๔๔๗๕-๖๑๗๑

-2-

**กำหนดการจ่ายเบี้ยสงเคราะห์ยังชีพผู้สูงอายุ และคนพิการ**

**ประจำเดือน สิงหาคม 2558**

|  |  |  |  |
| --- | --- | --- | --- |
| วันที่ | เวลา | สถานที่ | เป้าหมาย |
| วันจันทร์ที่ 3 สิงหาคม  ๒๕๕8 | 13.00 – 14.00 น. | อบต.ท่าจะหลุง | ผู้สูงอายุ และผู้พิการ  หมู่ที่ ๕ |
|  | 13.00 – 14.00 น. | ศาลาประชาคม  หมู่ที่ 8 และหมู่ที่ 2 | ผู้สูงอายุ และผู้พิการ  หมู่ที่ 8 และหมู่ที่ 2 |
|  | 14.00 – 14.๓0 น. | ศาลาประชาคม  หมู่ที่ 10 และหมู่ที่ 4 | ผู้สูงอายุ และผู้พิการ  หมู่ที่ 10 และหมู่ที่ 4 |
|  | 14.๓0 – 15.๒0 น. | ศาลาประชาคม  หมู่ที่ 9 และหมู่ที่ 6 | ผู้สูงอายุ และผู้พิการ  หมู่ที่ 9 และหมู่ที่ 6 |
|  | 15.๒0 – 16.๐0 น. | ศาลาประชาคม  หมู่ที่ 3 ,หมู่ที่ 1 และหมู่ที่ 7 | ผู้สูงอายุ และผู้พิการ  หมู่ที่ 3 ,หมู่ที่ 1 และหมู่ที่ 7 |

**หมายเหตุ** กำหนดการอาจเปลี่ยนแปลงได้ตามความเหมาะสม